cyanic-selkie/wikianc huggingface dataset:
Via Latina
Via Latina var en vei i antikkens Italia. Veien gikk fra Roma til Casilinum, der den gikk inn i Via Appia. Såvel Via Appia som Via Latina begynte ved Serviusmurens Porta Capena. Veiene delte på seg inne i Roma (området mellom dem var fullt med gravmonumenter) og gjennom Aurelianusmuren tok de forskjellige porter: via Latina gikk gjennom Porta Latina.
Via Latina fulgte så elven Trerus (dagens Sacco) og videre over sletten og til noen av hernikernes byer: Anagnia, Ferentinum, Frusino blant andre. Via Latina fortsatte til Fregellae der den krysset elven Liris og siden gjennom Aquinum og Casinum. Via Latina fortsatte siden mellom Appenninene og Roccamonfina - opprinnelig hadde veien her gått over fjellene mot Venafrum. På så sett var det lett å nå Samnium, og de veier som bar til Aesernia, Cubulteria, Alifae og Telesia.
Man tror att man også bygde en alternativ strekning gjennom Rufrae (dagens Presenzano) og San Pietro Infine som forkortet veien. Den alternative strekningen og hovedstrekningen møttes nær Caianello. Via Latina fortsatte der til Teanum, Cales og Casilinum (dagens Capua), der veien krysset Volturno og knyttet an til Via Appia.
Via Latina var på 129 romerske mil mellom Rom og Casilinum. Den eldre strekningen (som passerte Venafrum) var 135 romerske mil. Den alternative strekningen via Rufrae var 126 romerske mil.
Via Latina bærer ikke navn etter den som lot bygge den, til forskjell fra flere andre romerske veier. Dette er en indikasjon på at veien er eldre enn mange av de andre veiene. Etruskerne benyttet også veien da de koloniserte Campania 1 000-700 f.Kr. En annen indikasjon er at veien er krokete. Den har med andre ord formodentlig fulgtt de naturlige forutsetninger for veibygging.
Det finnes levninger av Via Latina, ikke minst i parco degli acquedotti i Roma.
Dmitrij Solovjov
Dmitrij Vladimirovitsj Solovjov (russisk Дмитрий Владимирович Соловьёв; født 18. juli 1989) er en russisk kunstløper. Han konkurrerer i isdans sammen med Jekaterina Bobrova, og de har blant annet bronse fra VM i kunstløp 2013, gull fra EM i kunstløp 2013, to sølv fra EM (2011-2012), gull fra Junior-VM 2007, samt fem gull fra det russiske mesterskapet (2011-14, 2016). De representerte landet sitt under Vinter-OL 2014 i Sotsji, der de tok gull i lagkonkurransen. I isdanskonkurransen under de samme lekene endte de på 5.-plass. Han var også med på laget som tok sølv i lagkonkurransen under Vinter-OL 2018.
NM i vektløfting 2006
Norgesmesterskapet i vektløfting 2006 ble arrangert i Naustdal 10.–11. mars. Arrangør var Tambarskjelvar IL. Kongepokalen ble vunnet av Per Hordnes.
Hauts-Plateaux
Hauts-Plateaux er et departement i regionen Ouest i Kamerun. Departementet hadde 117,008 innbyggere i 2001, og har et areal på 415 km². Departementets hovedstad er Baham.
Palestrina
Palestrina var i antikken kjent under navnet Praeneste og var en betydelig småby langs landeveien (Via Praenestina) gjennom Latium til Campania. Rike fyrstegraver fra begynnelsen av 600-tallet f.Kr. vitner om stedets betydning og nære kontakter med Etruria og Hellas. Praeneste var medlem av det latinske forbund, allierte seg i 499 f.Kr. med Romerriket, gikk imidlertid ut i 381 f.Kr., men ble så underkuet i 338 f.Kr.
Kadey
Kadey er et departement i regionen Est i Kamerun. Departementet hadde 192,927 innbyggere i 2001, og har et areal på 15,884 km². Departementets hovedstad er Batouri.
Palestrina
I 82 f.Kr. ble Praeneste besatt av Marius' adoptivsønn og ble deretter erobret av Sulla, som straffet byen ved å omgjøre den til en veterankoloni. Under keiser Tiberius fikk imidlertid byen tilbake sin stilling som municipum.
På 700-tallet ble Palestrina knyttet til Kirkestaten, men byens svakhet innebar at den i større deler av middelalderen ble styrt av ætten Colonna. I 1572 ble Palestrina et selvstendig fyrstedømme.
Milton Viorst
Milton Viorst (født 18. februar 1930 i Paterson i New Jersey i USA, død 9. desember 2022 i Washington D.C.) var en amerikansk journalist som skrev og rapporterte om Midt-Østen i en rekke publikasjoner, men især i The New Yorker. Han forfattet ti bøker i løpet av sin karriere.
Bakgrunn
Milton Viorst studerte historie ved Rutgers University. I 1951 var Fulbright scholar i Frankrike. Han studerte deretter ved Harvard University og Columbia University, og tok slutteksamen i 1956 innen journalistikk.
Karriere
Fra 1956 til 1993 bidro Milton Viorst på forskjelliige måter med stoff til The New Yorker, Foreign Affairs, Harper's Magazine, The Atlantic, The New York Times Magazine, New York Post, The Washington Post og The Wall Street Journal. I 1968 undertegnet han Writers and Editors War Tax Protest-løftet, der det ble lovet å ikke betale noe skatt som protest mot Vietnamkrigen.
Hans journalistikk gjorde at han havnet på president Nixons liste over politiske motstandere. Dette var en hemmelig liste kompilert av president Richard Nixons rådgiver Charles Colson, som en utvidelse av den opprinnelige Nixon's Enemies List med navn på tyve sentrale motstandere av Nixon. Den utvidede liste oppkom til 220 personer eller organisasjoner.
Milton Viorst fant et Alicia Patterson Journalism Fellowship i 1979 for å forske på og skrive om sionistisk og islamsk tenkning om krisen i Midt-Østen. Tidlig på 1980-tallet ble han mer og mer opptatt av midtøstpolitikk og ble spesialist innen feltet. Han skrev seks bøker om emnet, blant dem In the Shadow of The Prophet.
Den 5. oktober 1988 skrev Viorst en redaksjonell kommentar i The Washington Post som feilaktig sådde tvil om hvorvidt Saddam Husseins regime virkelig hadde benyttet kjemiske våpen i eg folkemorderisk angrep på den kurdiske befolkning i Irak. Til tross for bekreftelse fra utenriksminister George Shultz en måned tidligere, om at giftgass var blitt benyttet for å ta livet av tusenvis av sivilister, blant dem barn, fastholdt Viorst at dette kanskje ikke var skjedd i det hele tatt, og gikk inn for at Kongressen ikke burde vedta Prevention of Genocide Act, noe som heller ikke skjedde. Utryddelseskampanjen mot kurderne høstet etterhvert oppimot 100.000 menneskeliv. Milton Viorst ble kritisert for sin villedende artikkel i A Problem from Hell.
Han kom ellers ofte med svårt innsiktsfulle observasjoner, om ebnbedre tilnærming til Irak sett fra et amerikansk synspunkt. Viorst og andre spådde at Husseins fall fra makten i 2003 gjorde det mulig for Iran å utøve en enorm innflytelse på Irak gjennom sjiittiske politiske ggrupper og militser.
Viorst var gift med barnebokforfatterinnenr Judith Viorst, kjent for Alexander and the Terrible, Horrible, No Good, Very Bad Day. De fikk tre sønner.
Milton Viorst døde av komplikasjoner med covid-19 på et sykehus i Washington D.C. den 9. desember 2022, i en alder av 92 år.
Koupé-Manengouba
Koupé-Manengouba er et departement i regionen Sud-Ouest i Kamerun. Departementet hadde 123,011 innbyggere i 2001, og har et areal på 3,404 km². Departementets hovedstad er Bangem.
Paul Weinstein
Paul Weinstein  (født 5. april 1878 i Wallendorf, død 16. august 1964) var en tysk friidrettsutøver som deltok i de olympiske leker 1904 i St. Louis.
Weinstein vant en olympisk bronsemedalje i friidrett under OL 1904 i St. Louis. Han kom på tredjeplass i høydehopp med et hopp på 1,77 som var tre centimeter lavere enn gullvinneren Samuel Jones og samme høyde som sølvmedaljevinneren Garrett Serviss. Weinstein kom på sjuendeplass i stavsprang.
Koung-Khi
Koung-Khi er et departement i regionen Ouest i Kamerun. Departementet hadde 121,794 innbyggere i 2001, og har et areal på 353 km². Departementets hovedstad er Badjoun.
Simmondsia (biller)
Simmondsia er en slekt av utdødde, primitive biller.
Historie
Slekten er kjent fra trias (221-205 millioner år før nåtid) i Australia.
Ben King (1989)
Han la opp etter 2022-sesongen.
Lebialem
Lebialem er et departement i regionen Sud-Ouest i Kamerun. Departementet hadde 14,456 innbyggere i 2001, og har et areal på 617 km². Departementets hovedstad er Menji.
Stokkabekken
Stokkabekken (lulesamisk: Ståkkåhajåhkå, historisk: Stokkahajåkka) er en bekk på Saltfjellet i Rana kommune, på Helgeland i Nordland. Bekken befinner seg ca 698 meter over havet, og renner i en vestlig retning fra kilder sør for Stokkafjellet. Stokkabekken har sin kilde i en rekke andre mindre bekker og tjønner sør for Stokkafjellet og mot Norges riksgrense. Bekken munner ut i Gubbeltåga i den øverste delen av Stokkalia.
Rød sporeblom
Den er en tuet, middels til høy, flerårig urt. Planten er litt kjøttfull og har voksovertrekk på stengel og blad. Det er mange opprette stengler som har endestilte klaser med små, mørkrosa, duftende blomster. Kronbladene har en tydelig spore ved basis, og hver blomst har bare én pollenbærer. Planten vokser på steinete steder og gamle murer, som regel nært kysten.
LeRoy Samse
LeRoy Perry Samse (født 13. september 1883, død 1. mai 1956) var en amerikansk friidrettsutøver som deltok i de olympiske leker 1904 i St. Louis.
Samse vant en olympisk sølvmedalje i friidrett under OL 1904 i St. Louis. Han kom på andreplass i stavsprang med et hopp på 3,35 som var femten centimeter lavere enn gullvinneren og landsmannen Charles Dvorak.
Kortbane-VM i svømming 2021 – 200 meter fri menn
200 meter fri for menn under Kortbane-VM i svømming 2021 fant sted 17. desember 2021 i Etihad Arena.
Forsøksheat
Forsøksheat startet kl. 09:36.
Wolfgang Windgassen
Wolfgang Windgassen (26. juni 1914 - 8. september 1974) var en tysk heldentenor kjent for sine forestillinger i Wagner-operaer.
Liv og karriere
Windgassen ble født i Annemasse, Frankrike, han var sønn (og elev) til en velkjent tysk heldentenor, Fritz Windgassen (som også var lærer for Gottlob Frick). Hans mor var den tyske koloratursopranen Vali von der Osten, søster til den mer berømte sopranen Eva von der Osten, som skapte rollen Octavian i Richard Strauss opera Rosenkavaleren. Begge Windgassens foreldre var mangeårige bærebjelker i Staatsoper Stuttgart.
Wolfgang debuterte i Pforzheim som Pinkerton i Madama Butterfly. Etter militærtjenesten ble han medlem av operakompaniet i Stuttgart, og etterfulgte faren som hovedtenor. Stuttgart opera forble hans hjemmebase gjennom hele karrieren, og de siste to årene av sitt liv var han kunstnerisk leder.
Windgassen sang ved alle viktige operahus over hele verden. Han ble invitert til å opptre ved gjenåpningen av Bayreuth-festivalen i 1951 og fortsatte å opptre der til 1970 og sang alle de store Wagner-tenorrollene: Erik, Tannhäuser, Lohengrin, Tristan, Walter, Loge, Siegmund, begge Siegfried-rollene og Parsifal, hans debutrolle i 1951.
Wingassen var gift med sopranen Lore Wissmann. Han døde av et hjerteinfarkt i Stuttgart i en alder av 60 år.
Innspillinger
Han er godt representert på plate, både i studioopptak og live-opptak. Den fremste blant førstnevnte er den berømte Decca Ringen, ledet av Georg Solti og produsert av John Culshaw. Han var ikke Culshaws førstevalg for Siegfried, den sterkere stemmen til Ernst Kozub ble foretrukket. Men Kozubs musikalske begrensninger førte til at han ble fjernet; Windgassen sto storslått inn for ham i siste øyeblikk. Hans live Bayreuth-opptak av Tristan und Isolde med Birgit Nilsson som Isolde, dirigert av Karl Böhm, er fremdeles høyt ansett av mange kritikere.
Windgassen var Siegfried i flere komplette, live Ring-sykluser fra Bayreuth som er utgitt kommersielt på CD, dirigert av slike legendariske figurer som Hans Knappertsbusch, Clemens Krauss, Joseph Keilberth og Karl Böhm. Han var også Loge og Siegmund i Wilhelm Furtwänglers Ring-kringkasting fra den italienske radioen (RAI) i 1953, som senere ble utgitt som en bestselgende CD-boks, samt Florestan i EMI-studioinnspillingen av Fidelio regissert av Furtwängler. Innspilte forestillinger er også tilgjengelige som Parsifal, Walther von Stolzing, Tannauser, Erik, Lohengrin, Froh, Max, Prins Orlofsky, Rienzi og Beethovens niende symfoni.
Parlamentsvalget i Hellas september 2015
Parlamentsvalget i Hellas september 2015 var et valg til Hellas' parlament, avholdt 20. september 2015. Valget ble avholdt som et nyvalg før utløpet av den ordinære valgperiode i 2019. Det foregående parlamentsvalget i Hellas ble avholdt i januar 2015. Valget i september 2015 ble utskrevet etter at statsminister Alexis Tsipras 20. august 2015 kunngjorde sin avgang. Vassiliki Thanou ble da som første kvinne i denne stillingen, tilsatt som midlertidig statsminister i landet.
Wolfgang Windgassen
Anekdoter
Under en forestilling av Siegfried i Covent Garden i 1955 innså Windgassen at bare fragmentene av sverdet han skulle smi sammen hadde blitt gitt, og at det ikke var noe skjult sverd i nærheten som han kunne trekke ut og svinge for å kutte ambolten som skrevet i manuset. Han sto overfor den presserende nødvendigheten av å smi det virkelige "Nothung" slik at han kunne fortsette å kutte pappambolten. Han holdt seg rolig mens han sang og trakk seg sakte lenger og lenger ut i vingene, hvor han klarte å få noen til å bringe ham hele Nothung fra kulissene, som han deretter smuglet forsiktig under kappen, uten å bli oppdaget av publikum.
Parlamentsvalget i Hellas september 2015
Valgreglene i Hellas innebærer at vinneren får en bonus på 50 medlemmer av parlamentet.
Lom-et-Djérem
Lom-et-Djérem er et departement i regionen Est i Kamerun. Departementet hadde 228,691 innbyggere i 2001, og har et areal på 26,345 km². Departementets hovedstad er Bertoua.
Manyu
Manyu er et departement i regionen Sud-Ouest i Kamerun. Departementet hadde 177,389 innbyggere i 2001, og har et areal på 9,565 km². Departementets hovedstad er Mamfe.
Momentum (Moss)
Momentum – nordisk biennale for samtidskunst er en utstilling av internasjonal, hovedsakelig nordisk samtidskunst i Moss. Da utstillingen første gang ble arrangert i 1998, var den ment å skulle bli en begivenhet annethvert år. Finansielle problemer gjorde at Momentum på 2000-tallet ble arrangert med ujevne mellomrom. I 2007 ble Momentum slått sammen med Galleri F 15 under det nye navnet Punkt Ø som samtidig ble gjort til Fylkesgalleri for Østfold med fylkeskommunen som majoritetseier.
Moss Bryggeri Utstillingshall er Momentums faste lokaler. I tillegg har utstillingen benyttet ulike lokaler i og omkring Moss som utstillingsrom, først og fremst Galleri F 15 på Jeløya.
Kuratorer for Momentum:
Louis Wilkins
Louis Gary Wilkins (født 10. desember 1882, død 6. april 1950) var en amerikansk friidrettsutøver som deltok i de olympiske leker 1904 i St. Louis.
ExpressJet Airlines
ExpressJet Airlines, Inc. var et amerikansk flyselskap. Selskapet var ved opphøret et deleid datterselskap av United Airlines. ExpressJet var i 2014 verdens største regionale flyselskap med en flåte på nesten 400 fly. De har operert for flyselskapene American Airlines, Delta Air Lines og United Airlines som henholdsvis American Eagle, Delta Connection og United Express. Delta Airlines og Amerikan Airlines avsluttet kontrakten fra henholdsvis 2018 og 2019. Sommeren 2020 annonserte også United Airlines at kontraktene ville bli avlsuttet.
Flåte
Per september 2020 besto ExpressJets flåte av følgende fly:
Mayo-Banyo
Mayo-Banyo er et departement i regionen Adamaoua i Kamerun. Departementet hadde 134,902 innbyggere i 2001, og har et areal på 852 km². Departementets hovedstad er Banyo.
Mayo-Danay
Mayo-Danay er et departement i regionen Extrême-Nord i Kamerun. Departementet hadde 522,782 innbyggere i 2001, og har et areal på 5,303 km². Departementets hovedstad er Yagoua.
Harry Frankfurt
Harry Gordon Frankfurt (1929–2023) var en amerikansk filosof og professor emeritus ved Princeton University hvor han underviste fra 1990 til 2002.
Han foreleste ved Yale University og Rockefeller University. Han fikk sin doktorgrad i 1954 fra Johns Hopkins University. Hans områder innen filosofien var blant annet moralfilosofi, bevissthetsfilosofi, handlingsfilosofi og det 17. århundrets rasjonalisme.
NM i vektløfting 2007
Norgesmesterskapet i vektløfting 2007 ble arrangert i Tønsberg 9.–10. mars. Arrangør var Tønsberg-Kameratene. Kongepokalen ble vunnet av Per Hordnes.
Harry Frankfurt
Han er særlig kjent for sitt bokessay Om Bullshit, opprinnelig publisert i 1986 og gjenutgitt i 2005. Her skiller han hvordan løgn og det han omtaler som «bullshit» brukes i kommunikasjon, hvor løgn er bevisst forvregning av fakta, mens «bullshit» ytres for å forsøke å imponere publikum og skape inntrykk av at noe blir gjort.
To av hans bøker, om bullshit og om sannhet, er utgitt på norsk.
James Jones
James Jones er navnet til flere personer:
Mayo-Louti
Mayo-Louti er et departement i regionen Nord i Kamerun. Departementet hadde 334,312 innbyggere i 2001, og har et areal på 4,162 km². Departementets hovedstad er Guider.
Hammersborg (Trondheim)
Hammersborg er et boligområde på Byåsen i Trondheim kommune. Hammersborg ligger øverst i Steinberget. Hammersborg var opprinnelig et landsted på en festetomt av Bymarka, oppkalt etter rådmann Frantz Hammer, som fikk festebrev i 1743. Området var blant de delene av Byåsen som ble regulert til boligtomter i løpet av 1950- og 1960-årene. I tillegg til boligbebyggelsen finnes Hammersborg idrettsplass, som brukes av Vestbyens Idrettslag.
Richard Talbot, 1. jarl Tyrconnell
Richard Talbot (født 1630, død 14. august 1691 i Limerick) var en irsk adelsmann og jakobitter.
Talbot kjempet mot Cromwell under beleiringen og plyndringen av Drogheda i september 1649, da han lyktes å komme unna før garnisonen ble massakrert. Han kom seg senere til Spania og Flandern, hvor han ble introdusert til Karl II og broren hertugen av York som var der i eksil som følge av den engelske borgerkrigen.
Talbot vendte i 1655 hjem, hvor han ble arrestert mistenkt for deltakelse i mordplaner mot Cromwell, men lyktes i å flykte til Brussel. Han kom tilbake med Karl II i 1660 og ble kammerherre og personlig fortrolig med broren Jakob.
Etter at Jakob ble konge i 1685 opphøyet han Jakob Talbot til jarl av Tyrconnell og ga ham i oppdrag å organisere en katolsk hær på Irland. I 1687 ble han stattholder på Irland, og etter at Jakob ble avsatt i England var han dennes fremste medhjelper under Vilhelmskrigen i Irland i årene 1689-1690.
Talbot hadde kommandoen under det for Jakob ulykkelige slaget ved Boyne i 1690. Samme år fikk han hertugstittel. Talbot greide i september 1690 å flykte til Frankrike, men vendte tilbake den kommende året til Irland som Jakobs stattholder og døde av slag, rett før beleiringen av Limerick ble avsluttet.
James L. Jones
James Logan Jones jr. (født 19. desember 1943) er en amerikansk offiser i United States Marine Corps. Han tjenestegjorde som kommandant for marineinfanteriet fra 1999 til 2003 og SACEUR fra 2003 til 2006.
Jones ble født i Kansas City i Missouri. Han studerte ved Edmund A. Walsh School of Foreign Service og ble utnevnt til sekondløytnant i 1967.
Fedia
Fedia er en slekt i kaprifolfamilien. Den tilhørte tidligere vendelrotfamilien.
De er ettårige urter der blomsten har et langt kronrør. Utbredelsen omfatter det vestlige og sentrale middelhavsområdet, men ikke Frankrike. Noen botanikere, for eksempel Flora Europaea, splitter den formrike Fedia cornucopiae i flere arter.
Fedia cornucopiae
Fedia cornucopiae er en plante i kaprifolfamilien.
Den er en ettårig urt med tykke, hule stengler. De gaffelgrenede stenglene ender i parvise klaser med rosa blomster. Den vokser på dyrket mark, beiter, klipper og sandige steder. Arten er utbredt fra Marokko, Portugal og Spania østover til Hellas og Kreta. Den vokser ikke i Frankrike.
Junior-VM på skøyter 1983
Junior-VM på skøyter 1983, det 10. offisielle juniorverdensmesterskapet i ISU-regi, ble arrangert på Zetra Ice rink i Sarajevo i daværende Jugoslavia den 5. og 6. mars 1983.
Mayo-Rey
Mayo-Rey er et departement i regionen Nord i Kamerun. Departementet hadde 242,441 innbyggere i 2001, og har et areal på 36,529 km². Departementets hovedstad er Tcholliré.
Jake Clarke-Salter
Jake-Liam Clarke-Salter (født 22. september 1997) er en engelsk fotballspiller som spiller for Queens Park Rangers FC.
Mayo-Tsanaga
Mayo-Tsanaga er et departement i regionen Extrême-Nord i Kamerun. Departementet hadde 574,864 innbyggere i 2001, og har et areal på 4,393 km². Departementets hovedstad er Mokolo.
Sylvia Eder
Sylvia Eder (født 24. august 1965 i St. Johann in Tirol i Salzburg) er en tidligere østerriksk alpinist. Hun deltok i samtlige disipliner i verdenscupen.
17 år gammel vant hun i 1982 det andre utforrennet i Bad Gastein i Østerrike. Dermed er hun tidenes yngste utforvinner i verdenscupen. I begynnelsen av karrieren var utfor hennes spesialdisiplin. Senere beviste hun allroundegenskapene sine med gode slalåmresultater, noe som ofte resulterte i topplaseringer i kombinasjonsøvelsen. Under VM 1985 i Bormio og VM 1987 i Crans-Montana tok hun sølv bak sveitsiske Erika Hess.
Senere konsentrerte Eder seg om storslalåm og Super-G. Under VM 1993 i Morioka tok hun sin tredje sølvmedalje.
Nesten 13 år etter sin første verdenscupseier kunne Sylvia Eder i desember 1994 igjen stå øverst på seierspallen. Hun vant Super-G-rennet i Vail (USA) foran lagvenninnen Veronika Wallinger.
Hans Hotter
Hans Hotter (født 19. januar 1909, død 6. desember 2003) var en tysk operasanger (bass-baryton). Han var 193 cm høy og hans utseende var slående. Hans stemme og diksjon var like gjenkjennelig.
Tidlig liv og karriere
Han ble født i Offenbach am Main, Hessen, og studerte hos Matthäus Roemer i München. Han jobbet som organist og kormester før han gjorde sin operatiske debut i Opava i 1930.
Han opptrådte i Tyskland og Østerrike under naziregimet, og unngikk press fra utøvere om å bli med i nazipartiet, og gjorde noen opptredener utenfor landet, inkludert konserter under taktstokken til Bruno Walter i Amsterdam, som rådet ham at hvis Hotter ikke kunne forlate sine familiemedlemmer hadde han ikke noe annet valg enn å forbli i Tyskland. Hotter klarte ikke å forfølge en internasjonal karriere før han debuterte i Covent Garden i 1947. Etter det sang han i alle de store operahusene i Europa. Han debuterte i Metropolitan Opera som tittelrollen i Den flyvende hollender i 1950. I fire sesonger vet Metropolitan Opera opptrådte han 35 ganger i 13 roller, nesten alle av dem Wagner-roller.
Sannsynligvis var Hotters mest kjente vokalprestasjon Wotan i Nibelungenringen, som begynner med Rhingull-Wotan og ender med Siegfried-vandreren, som han først sang i de tyske provinsene i begynnelsen av 20-årene, og tilførte Valkyrien kort tid etter i det tyske teatret i Praha; han spilte rollene til midten av 1960-tallet, da stemmen hans gjennomgikk en kortvarig krise på grunn av alvorlig astma, som førte til at han gikk glipp av den første sesongen av Bayreuth-festivalen etter krigen, i 1951, men han sang der i flere år fra og med 1952. Hans tolkning av Wotan ble først spilt inn i en studioversjon av akt 2 av Valkyrien på 1930-tallet. I Valkyrien og Siegfried ble han spilt inn i Deccas berømte Ring-syklus tidlig på 1960-tallet, dirigert av Georg Solti og produsert av John Culshaw. Hans tolkning av rollen som Wotan ble også tatt opp i liveopptak under Bayreuth-festivalen dirigert av Clemens Krauss og Joseph Keilberth på midten av 1950-tallet. Han regisserte også en komplett Ring-syklus i Covent Garden fra 1961 til 1964. Hans skildring av Gurnemanz i Parsifal ble bevart på plate i flere av Hans Knappertsbuschs liveopptak fra Bayreuth.
Han var beundret som Hans Sachs i Mestersangerne fra Nürnberg, men likevel foretrakk Hotter å synge Pogners mindre og lavere rolle senere i karrieren, fordi dens tessitura passet bedre til stemmen hans. I senere år ble han plaget av en kronisk ryggskade. På samme måte sang han i Parsifal først som barytonen Amfortas da han var yngre og byttet til basen Gurnemanz senere, og til den enda lavere bassrollen Titurel etter det. Han ble også feiret for sin Pizarro i Beethovens Fidelio, hvorav en live-innspilling fra 1960-tallet fra Covent Garden ble utgitt for første gang i 2005 under testament-etiketten.
Hotter hadde et nært samarbeid med Richard Strauss. Han opptrådte i premieren av de sene operaene til Strauss: som kommandant i Friedenstag i 1938, som Olivier i Capriccio i 1942 og Jupiter i en privat generalprøve i 1944 av Die Liebe der Danae. Etter krigens slutt sang han også Sir Morosus i Die Schweigsame Frau med Wiener Philharmoniker dirigert av Karl Böhm. Strauss viet sangen "Erschaffen und beleben" til Hotter, som også spilte inn mange av sangene til Strauss. Hotters datter Gabriele giftet seg med Strauss barnebarn Richard i 1962.
Selv om hans internasjonale berømmelse nesten utelukkende var i det tyske repertoaret, var han i Tyskland og Østerrike også kjent for å fremføre Verdi på folkemunne og var for eksempel en populær Falstaff og en formidabel stor-inkvisitor i Don Carlos, en rolle han også fremførte på Italiensk i flere teatre, inkludert Metropolitan Opera i New York. Han utførte og spilte inn flere ikke-tyske operaroller i tysk oversettelse, inkludert grev Almaviva (Mozart), Boris Godunov (Musorgskij) og Don Basilio (Rossini).
Hotter var også kjent som en lied-sanger. Han etterlot seg flere innspillinger av Schuberts lieder, inkludert Winterreise, Schwanengesang og andre sanger. Han sang også kirkemusikk og etterlot seg innspillinger av Bach-kantater og en innspilling av Haydns Die Schöpfung (Skapelsen) der han sang både lavbassrollen til erkeengelen Rafael og den myke, høye barytonrollen til Adam.
Som en lidenskapelig anti-nazist pleide Hotter å gjøre narr av Hitler på fester og nektet å delta på Bayreuth-festivalen under det tredje riket på grunn av festivalens tilknytning til Hitler og hans politikk. Ifølge Hotters nekrolog i The Times, oppbevarte Hitler Hotters innspillinger i sin private samling. Da Hotter ble avhørt om dette under en etterkrigsavhøring, svarte han at paven også hadde noen av dem.
Hotter trakk seg aldri helt tilbake fra scenen, og gjorde sin siste offentlige opptreden på nittitallet etter flere sesonger og sang betydningsfulle karakterroller som Schigolch i Alban Bergs tolvtone-opera Lulu. Han var en bemerkelsesverdig forteller i Schoenbergs Gurre-Lieder, en rolle han fortsatte å synge godt inn på åttitallet.
Daniel Frank
Daniel Frank (født 4. januar 1882, død 20. mars 1965) var en amerikansk friidrettsutøver som deltok i de olympiske leker 1904 i St. Louis.
Frank vant en olympisk sølvmedalje i friidrett under OL 1904 i St. Louis. Han kom på andreplass i lengdehopp med et hopp på 6,89 som var 45 centimeter kortere enn gullvinneren og landsmannen Meyer Prinstein som vant konkurransen med 7,34 som var nytt olympisk rekord.
Knut Rygnestad
Knut Rygnestad (født 4. november 1909 i Valle kommune, død 23. august 1977 i Trondheim) var en norsk teolog og forfatter. I 1956 ble han dr. theol. etter å ha forsvart sin doktoravhandling på det teologiske fakultetet ved Universitetet i Oslo. Han var også medlem av Det Kongelige Norske Videnskabers Selskab.
I studietiden (1935) var han lærer på framhaldsskolen i Valle. Rygnestad tjente som prest blant annet i Eiker, Stokke, Nord-Odal, stiftskapellan i Nidaros bispedømme, og var senere blant annet konstituert hospitalsprest i Trondheim 1973–1977 , og fengselsprest samme sted.
Legen Inger Mathilde Dorothea Hoel (1919–2000) giftet seg med Knut Rygnestad i 1953, og de fikk en sønn og en datter. Knut Rygnestad døde 23. august 1977 og ble begravet på Moholt kirkegård i Trondheim.
Ryōyū Kobayashi
Karriere
Kobayashi debuterte i verdenscupen i skihopping den 24. januar 2016 i Zakopane i 2015/16-sesongen, hvor han endte som beste japaner med en 7.-plass 31,5 poeng bak vinneren; østerrikske Stefan Kraft.
I Junior-VM på ski 2016 i Râșnov tok han først individuell bronsemedalje i normalbakken, før han dagen eter tok lagbronse med Masamitsu Ito, Yuken Iwasa og Naoki Nakamura.
Kobayashi endte på pallen for første gang i verdenscupåpningen i Wisła 18. november 2018, og vant sitt første verdenscuprenn i Ruka 24. november. Han vant hoppuka 2018/19, og ble med det andre japaner etter Kazuyoshi Funaki i 1997/98 som vant hoppuka, og ble også den tredje hopperen som vant alle de fire rennene i en og samme hoppuke, etter Sven Hannawald i 2001/02 og Kamil Stoch i 2017/18.
Under Vinter-OL 2022 i Beijing, tok han gull i normalbakke og sølv i stor bakke.
Giorgos Tragas
Giorgos Tragas (gresk: Γιώργος Τράγκας; født 30. juli 1949, død 14. desember 2021) var en gresk journalist, fjernsyns- og radioprodusent og politiker.
Han grunnla det politiske partiet Fritt Folk (Ελεύθεροι Άνθρωποι eller Κίνημα Ελευθέρων Ανθρώπων) og var dets leder fra mars til desember 2021, da han døde av covid-19.
Mayo-Sava
Mayo-Sava er et departement i regionen Extrême-Nord i Kamerun. Departementet hadde 313,413 innbyggere i 2001, og har et areal på 2,736 km². Departementets hovedstad er Mora.
Southern Poverty Law Center
Southern Poverty Law Center er en amerikansk antirasistisk menneskerettighetsorganisasjon som ble grunnlagt i 1971 som et advokatkontor med fokus på menneskerettigheter. Southern Poverty Law Center er bl.a. kjent for sine utdanningsprogrammer for toleranse og sitt arbeid mot radikalisering og ekstremisme.
My World 2.0
My world 2.0 er annen del av Justin Biebers debutalbum og følger plata My World. Den ble utgitt 19. mars 2010. Albumet debuterte på førsteplass på Billboards toppliste, hva som gjore Bieber til en yngste innehaveren av topplasseringen siden Stevie Wonder i 1963, og den første artisten med alle fem topplasseringer på listen siden 2004.
Mbam-et-Kim
Mbam-et-Kim er et departement i regionen Centre i Kamerun. Departementet hadde 6,454 innbyggere i 2001, og har et areal på 25,906 km². Departementets hovedstad er Ntui.
Rodrigo Prieto
Rodrigo Prieto (født 23. november 1965 i Mexico by) er en mexicansk filmfotograf. Han ble nominert til Oscar for beste kinematografi under den 78. Oscar-utdelingen i 2006 for fotoarbeidet på dramafilmen Brokeback Mountain og igjen under den 89. Oscar-utdelingen i 2017 for fotoarbeidet på dramafilmen Silence.
Mbam-et-Inoubou
Mbam-et-Inoubou er et departement i regionen Centre i Kamerun. Departementet hadde 15,302 innbyggere i 2001, og har et areal på 7,125 km². Departementets hovedstad er Bafia.
Via Flaminia
Via Flaminia er en romervei som ble anlagt i år 220 f.Kr. for å knytte Roma til Italias adriatiske kyst ved Ariminum, Rimini, og var den viktigste vei som gikk nordover i romerrikets tid.
Strekning
Via Flaminia utgikk fra Roma og fulgte elven Tiberens dalgang oppstrøms til Appenninene. Der krysset veien Scheggiapasset og elven Metauros dalgang. På vei passerte den blant annet Fano og Pesaro innen den sluttet i Ariminum.
Betydning
Veien var viktig av to grunner: I perioden da Romerriket vokste mest, 300-tallet f.Kr. og 200-tallet f.Kr., ble Via Flaminia, sammen med den billigere sjøveien, en av de viktigste ferdselsårer i riket ved at den kunne føre hvete fra Posletten til Roma og det sentrale Italia. Den andre grunnen var den militære betydning. Via Flaminia var hovedveien til hjertet av Italia: den var ikke bare blitt tatt av Julius Cæsar i sin tid, men senere av forskjellige barbarhærer, bysantinske generaler, et cetera. Mange store slag ble utkjempet i nærheten av Via Flaminia, som slaget ved Sentinum (nær dagens Sassoferatto) og nær Tadinum (dagens Gualdo Tadino).
I tidlig middelalder kom veien under Østroms kontroll.
Meagan Duhamel
Meagan Duhamel (født 8. desember 1985) er en canadisk kunstløper. Hun konkurrerer i parløp sammen med Eric Radford. De er to ganger verdensmestere (2015 og 2016), har vunnet de fire kontinenters mesterskap to ganger (2013 og 2015) og vant ISU Grand Prix -finalen 2014–15. De var med på Canadas lag som tok gull i lagkonkurransen i Vinter-OL 2018 i Pyeongchang, og de tok bronse i parløpskonkurransen. De deltok også under Vinter-OL 2014 i Sotsji, der de var med på laget som tok sølv i lagkonkurransen.
We Are Domi
We Are Domi, også kjent som DOMI, er et norsk-tsjekkisk elektropopband, grunnlagt i 2018 og med base i Praha i Tsjekkia. Bandets besetning består av frontvokalist Dominika Hašková, datter av den tidligere ishockeyspilleren Dominik Hašek, gitarist Casper Bjelland Hatlestad fra Stavanger og keyboardist Benjamin Rekstad fra Nesodden.
Bakgrunn
We Are Domi ble grunnlagt i 2018 i Leeds i Storbritannia. Bandmedlemmene er fra Tsjekkia og Norge. De tre møttes da de studerte jazzmusikk ved Leeds Conservatoire. Bandet er kjent for energifulle opptredener og blander ulike sjangre som dance, elektropop og skandinaviskinspirert pop. I august 2020 flyttet bandet fra Storbritannia til Tsjekkia, på grunn av de strenge virusrestriksjonene i Storbritannia.
Eurovision Song Contest 2022
Torsdag 16. desember 2021 kunngjorde kringkasteren at bandet We Are Domi hadde vunnet konkurransen med til sammen 21 poeng. Bandet var favoritt hos juryen og de internasjonale seere, men ble nummer fire blant de tsjekkiske seerne.
I Eurovision Song Contest i Torino deltok bandet i semifinale 2 tirsdag 12. mai. Bandet var siste deltaker ut på scenen og endte på fjerdeplass. De kvalifiserte seg til finalen lørdag 14. mai. Der åpnet de showet og endte til slutt på en 22. plass av 25 deltakere.
Besetning
Bandets medlemmer siden grunnleggelsen i 2018:
Oscar Strugstad
Oscar Sigvard Julius Strugstad (født 6. juli 1851 i Trondhjem, død 12. august 1919 på Vestre Aker) var en norsk offiser og politiker. Han var forsvarsminister i Francis Hagerups andre regjering fra 22. oktober 1903 til 10. mars 1905.
Oscar Strugstad var premierløytnant da han ble beordret til generalstaben som aspirant i 1878, og fortsatte å stige i stilling og grad der. Han var oberstløytnant, men et politisk ubeskrevet blad, da han i 1903 ble utnevnt til forsvarsminister i Hagerups moderat-konservative regjering.
Strugstad tilhørte den delen av Venstre som gikk sammen med Høyre og utgjorde Samlingspartiet ved stortingsvalget i 1903. Han kom noe i skyggen av Georg Stang, og den nye regjeringens program var å løse unionsspørsmålene med Sverige ved forhandling alene. Strugstad advarte i 1904 mot å avskaffe repetisjonsøvelsene og andre nedskjæringer, men måtte følge Stortingets vedtak. Etter forhandlingsbruddet med svenskene i mars 1905 tilhørte Strugstad «den fraksjon av regjeringen som holdt på ‘den lange lovlinje’, og han advarte i spesialkomiteen mot å fremtvinge unionens oppløsning, særlig på et tidspunkt da Sverige på grunn av den russisk-japanske krig hadde frie hender overfor Norge», skrev militærhistoriker og offiser Odd Lindbäck-Larsen.
Han var sønn av arsenalfyrverker Lorentz Strugstad og Joachime Regine Aas. Han giftet seg i 1880 med Hilda Louise Anderssen. Deres sønn Oscar Strugstad (1887–1954) gjorde også militær karrière.
Engelbert II von Falkenburg
Engelbert II von Falkenburg (rundt 1220 - 20. oktober 1274) var erkebiskop av Köln fra 1261 til 1274.
Engelbert var yngste sønn av grev Dietrich I von Heinsberg-Valkenburg og Beatrix von Kyrburg.
I 1253 ble Engelbert prost i Köln. Den 2. oktober 1261 ble han valgt til erkebiskop, og ble dermed etterfølgeren til Konrad von Hochstaden.
Engelbert forsøkte å styrke makten over Köln ved å angripe patrisierne. Han mislyktes, og i 1263 ble han tatt til fange i 20 dager, før han ble bortvist fra byen i 1268. Da fikk han bygget en bolig i Bonn. I 1266 lovet han jødene i Köln rettferdig behandling og at de fikk fritt bruke deres gravplass i Bonner Straße. Etter nederlaget i slaget ved Zülpich den 17. oktober 1267, ble Engelbert fengslet frem til den 16. april 1271 i Burg Nideggen, slottet til grev Wilhelm von Jülich, som var alliert med Köln. Ved hjelp av en forræder ble det gravd en gang under bymuren den 15. oktober 1268 på vegne av erkebiskopen. Natten mellom 14. og 15. oktober 1268 fant et angrep mot patrisierfamilien Overstolzen sted, og da forsøkte erkebiskopens menn å trenge inn i byen. Planen ble imidlertid forpurret, og byen Köln beholdt sin uavhengighet.
Engelbert kronet den tyske kongen Rudolf I den 24. oktober 1273. I 1274 deltok han i det andre konsilet i Lyon.
Engelbert døde den 20. oktober 1274 og er gravlagt i Bonner Münsterkirken i Bonn.
Stephen Thega
Stephen Thega var afrikamester i 1968 og 1972 i sin klasse. Ved Sommer-OL 1968 i Mexico by kom han på niendeplass, og i Sommer-OL 1972 i München kom han på 17.-plass i lett tungvekt.
Thega fikk covid-19 i 2021; man mente at han hadde overvunnet sykdommen, men kort etter døde han av pusteproblemer i Nairobi.
Eric Radford
Eric Radford (født 27. januar 1985) er en canadisk kunstløper. Han konkurrerer i parløp sammen med Vanessa James. Han konkurrerte tidligere sammen med Meagan Duhamel. Han og Duhamel er to ganger verdensmestere (2015 og 2016), har vunnet de fire kontinenters mesterskap to ganger (2013 og 2015) og vant ISU Grand Prix -finalen 2014–15. Han var med på Canadas lag som tok gull i lagkonkurransen i Vinter-OL 2018 i Pyeongchang, og de tok bronse i parløpskonkurransen. De deltok også i Vinter-OL 2014 i Sotsji, der de var med på laget som tok sølv i lagkonkurransen.
Under Vinter-OL 2022 i Beijing, ble han nummer 12.
Méfou-et-Afamba
Méfou-et-Afamba er et departement i regionen Centre i Kamerun. Departementet hadde 89,805 innbyggere i 2001, og har et areal på 3,358 km². Departementets hovedstad er Mfou.
Méfou-et-Akono
Méfou-et-Akono er et departement i regionen Centre i Kamerun. Departementet hadde 57,051 innbyggere i 2001, og har et areal på 1,329 km². Departementets hovedstad er Ngoumou.
På ærens makt
På ærens makt, (originaltittel: The Road to Glory) er et amerikansk krigsdrama fra 1936, regissert av Howard Hawks.
Handling
Historien følger tilværelsen i skyttergravene under første verdenskrig, gjennom livet til et fransk regiment. Etter hvert som soldater blir drept ved fronten og deretter erstattet av nye soldater, blir løytnant Denet mer og mer dyster.
Denet er samtidig forelsket i en sykepleier ved navn Monique, som også kaptein La Roche er veldig interessert i.
Kirsten Moore-Towers
Under Vinter-OL 2022 i Beijing, ble hun nummer 10.
Jet Age
Jet Age er et musikkalbum med Kåre & The Cavemen. Albumet ble utgitt i 1997 og har senere blitt gjenutgitt etter at bandet endret navnet til Euroboys.
Mahmoud Laham
Mahmoud Sami Laham (født 25. april 1995 på Skjetten) er en norsk fotballspiller som fra den 5. juli 2022 er klubbløs.
Han har tidligere spilt for, ,  og.
Josip Uhlik
Josip Uhlik (1921–2021) var en jugoslavisk arkitekt og byplanlegger.
Liv og virke
Uhlik tok i 1948 arkitektureksamen ved universitetet i Zagreb. Med sin ektefelle Nada (født Jelenić; 1919–2018 ), som han møtte under studiene og som også ble arkitekt flyttet han først til Rijeka, der de begge arbeidet i sentralbyrået for skipsbygging. Sammen vant de i 1953 arkitektkonkurransen for Hotell Plitvice, men det ble likevel bygd etter en annen arkitekts planer. Men serien førte til at Zagrebs borgermester tilbød Većeslav Holjevac en stilling.
I årene 1958 til 1971 var han stedfortredende direktør for Zagrebs byplanleggingsetat. Da planla han flere nye boligområder i bydelen Novi Zagreb. Han tegnet også hoteller og skoler. Blant hans mest kjente bygge på Zagreb lufthavn. Fra 1971 til han ble pensjonist i 1983 var Uhlik beskjeftiget som arkitekt med utbygginger av lufthavnen.
I 2015 mottok han Vladimir-Nazor-prisen for sitt livsverk. Han døde noen uker etter sin hundreårsdag på et aldershjem i Zagreb som følge av covid-19.
Forchhammer
Forchhammer er etternavnet til:
Galante eventyr
Galante eventyr (originaltittel: La bella mugnaia) er en italiensk romantisk komedie fra 1953, regissert av Mario Camerini.
Robert Stangland
Robert Sedgwick Stangland (født 5. oktober 1881 i Orleans County i New York, død 15. desember 1953) var en amerikansk friidrettsutøver som deltok i de olympiske leker 1904 i St. Louis.
Galante eventyr
Handling
I stedet går han den kvelden for å møte Carmela, når han vet at hun er alene. Men i mørket faller han, og skader seg. Carmela redder ham og lar ham hvile ut i en seng med en kopp varm toddy, samtidig som de våte klærne hans tørker ved et bål. I mellomtiden har Luca stukket av fra fangenskap, og kryper inn i den mørklagte møllen. Der oppdager han snart Don Teofilos klær, og at guvernøren ligger i ektesengen hans. For å ta hevn - fordi han tror Don Teofilo har vært utro med hans kone - tar han på seg guvernørens klær og han reiser til Don Teofilos hjem, hvor han finner Donna Dolores i sengen hennes.
Robert Stangland
Stangland vant to olympiske bronsemedaljer i friidrett under OL 1904 i St. Louis. Han kom på tredjeplass i både lengdehopp og tresteg. Han hoppet 6,89 i lengde som var en centimeter kortere enn sølvmedaljevinneren Daniel Frank men hele 46 centimeter kortere enn gullvinneren og landsmannen Meyer Prinstein som vant konkurransen med 7,34 som var ny olympisk rekord. I tresteg kom han på tredjeplass med et hopp på 13,37, bak sine landsmenn Meyer Prinstein og Frederick Engelhardt.
Dylan Moscovitch
Dylan Moscovitch (født 23. september 1984) er en canadisk kunstløper. Han representerte landet sitt under Vinter-OL 2014 i Sotsji, der han tok sølv i lagkonkurransen.
Menchum
Menchum er et departement i regionen Nord-Ouest i Kamerun. Departementet hadde 157,173 innbyggere i 2001, og har et areal på 4,469 km². Departementets hovedstad er Wum.
Bugge
Bugge er navnet på en rekke danske og norske slekter uten kjent sammenheng med hverandre, herunder
Gregg Toland
Gregg Toland (født 29. mai 1904 i Charleston i Illinois, død 28. september 1948 i Los Angeles i California) var en amerikansk filmfotograf. Han er blant annet kjent for sin teknisk revolusjonerende bruk av dybdefokus i filmer som Stormfulle høyder (1939), Den lange reisen hjem (1940) og Citizen Kane (1941)
Menoua
Menoua er et departement i regionen Ouest i Kamerun. Departementet hadde 372,244 innbyggere i 2001, og har et areal på 138 km². Departementets hovedstad er Dschang.
Mezam
Mezam er et departement i regionen Nord-Ouest i Kamerun. Departementet hadde 465,644 innbyggere i 2001, og har et areal på 1,745 km². Departementets hovedstad er Bamenda.
Gao Changli
Gao Changli (født i juli 1937 i fylket Yutai i Jining i Shandong i Kina) er en kommunistisk politiker i Folkerepublikken Kina.
Han ble medlem av det kinesiske kommunistparti i 1956. Han var Folkerepublikken Kinas justisminister fra 1998 til 2000.
Gárgašjohka
Gárgašjohka (nordsamisk, historisk Gargašjåkka) er ei elv i Båtsfjord kommune i Finnmark. Den er ei sideelv til Komagelva og har utspring nordøst for Skipskjølen. Elva renner først mot nordøst, før den snur mot sørøst ved fjellskaret Ruossa, hvor en forgreining fører noe vann over til Sandfjordelvas nedbørfelt. Gárgašjohka løper sammen med Komagelva tre kilometer nordøst for Bjørnskardet. Underveis tar den opp sideelva Vuoččalanjohka, som er både lengre og har større vannføring enn hovedelva ved samløpet. Gárgašjohka er 13,8 kilometer lang, eller 16,0 kilometer regnet fra Vuoččalanjohkas utspring.
Vuoččalanjohka
Vuoččalanjohka (nordsamisk, historisk Vuožžalanjåkka) er ei elv i Båtsfjord kommune i Finnmark. Den er ei sideelv til Gárgašjohka og har utspring mellom Skipskjølen og Kjøltindan. Elva renner i øst-nordøstlig retning, før den rundt fire kilometer før munningen snur mot øst-sørøst og renner parallelt med Gárgašjohka ned til samløpet et par kilometer nord for Bjørnskardet. Vuoččalanjohka er både lengre (13,4 mot 11,2 kilometer) og har større vannføring (1,11 mot 0,51 m³/s) enn hovedelva ved samløpet.
NM i vektløfting 2008
Norgesmesterskapet i vektløfting 2008 ble arrangert i Vigrestad 7.–8. mars. Arrangør var Vigrestad Idrettsklubb. Kongepokalen ble vunnet av Per Hordnes.
Wego Chiang
Wego Chiang, også kjent som Chiang Wei-kuo (, født 6. oktober 1916 i Tokyo i Japan, død 22. september 1997 i Beitou ved Taipeh på Taiwan), var en kinesisk offiser og viktig politiker i det nasjonalistiske Kuomintang-partiet. Han var adoptivsønn til generalissimo Chiang Kai-shek.
Mfoundi
Mfoundi er et departement i regionen Centre i Kamerun. Departementet hadde 1,248,236 innbyggere i 2001, og har et areal på 297 km². Departementets hovedstad er Yaoundé.
Wego Chiang
Bakgrunn
Chiang ble født i Tokyo der ledelsen av Kuomintang befant seg i eksil etter den kinesiske presidenten Yuan Shikais forfølgelser mot opposisjonen. Hans far var journalisten och ideologen Dai Jitao och hans mor var Dais japanske elskerinne Shigematsu Kaneko.
Slektskapet til Dai - som det nok verserte rykter om - ble lenge hemmeligholdt, og Wego Chiang erkjente ikke sitt slektskap offentlig før i 1988.
Militær
Ved midten av 1930-årene ble Chiang sendt til Nazityskland for å studere ved militærakademiet i München, der han blant annet gjennomgikk trening some alpejeger og ble uttnevnt til gebirgsjäger. Etter eksamen tjenestegjorde Chiang en tid i Wehrmacht. Blant annet kommanderte han en tysk panserenhet ved Anschluss i 1938, da tyske styrker rykket inn i Østerrike og innlemmet landet i Det tyske rike.
Han ble kalt tilbake til Kina i 1939 for å tjenestegjøre i Den nasjonale revolusjonære hær under den annen kinesisk-japanske krig og i den kinesiske borgerkrig. Han fulgte med sin adoptivfar til Taiwan etter kommunistenes maktovertagelse i 1949.
Han fortsatte å inneha høye stillinger innen Taiwans forsvar frem til 1964, da hans innblanding i et kuppforsøk førte til at han ble fratatt all militær innflytelse.
Ves slutten av sitt liv var Chiang en hard motstander av den nye presidenten Lee Teng-huis politikk, om Chiang mente var for ettergivende overfor dem som ville ha et selvstendig Taiwan.
Kevin Reynolds (kunstløper)
Kevin Reynolds (født 23. juli 1990) er en canadisk kunstløper. Han representerte landet sitt under Vinter-OL 2014 i Sotsji, der han tok sølv i lagkonkurransen.
Selektivitet (elektrisk anlegg)
Selektivitet i elektriske anlegg vil det si at det vernet som er nærmest feilstedet løser seg ut ved en feil. Det vil bety at resten av installasjonen ikke blir utkoplet og fungerer som normalt. For at det skal bli selektivitet mellom to vern, må brytetida på det vernet som står lengst ute i installasjonen, ha kortere utløsningstid.
Tivi Magnusson
Tivi Magnusson (født 30. september 1942) er filmprodusent og har siden 1982 produsert et stort antall danske spillefilmer. Han ble i 2005 innvalgt i det danske kulturministeriets utvalg for Danmarks kulturkanon for film.
Tivi Magnusson ble utdannet filmregissør, men det ble produksjon av filmene som ble hans arbeidsfelt. Han var direktør for Metronome Productions 1984–1988, programsjef i Danmarks Radio 1988–1990 og visesektorsjef i Egmont AudioVisuel Group 1990–1995, hvor han med sin sønn Kim Magnusson grunnla M&M Productions.
Magnusson er også medstifter av Dansk Film Akademi og har en rekke tillitsverv innen for bransjen.
Filmografi som producer (utvalg)
Enten alene eller i co-produksjon
Henrik Reinaas
Henrik Haldorsen Reinaas (født 9. oktober 1826 i Markabygda (Skogn), død 19. mars 1898 på Tjøtta)
Henrik Haldorsen var født på Venset i Markabygda, men kom til Reinås i Åsen sammen med sine foreldre ca. 1832. Han fikk skjøte på heimgården Reinås vestre fra faren i 1859, og drev gården til 1880-åra. Gården ble solgt på auksjon i 1884, og Henrik flyttet fra bygda. Han slo seg senere ned på Tjøtta, hvor han døde ved et ulykkestilfelle i 1898.
Henrik Haldorsen Reinaas var ordfører i Åsen i perioden 1870–1873.